Jobo 30 | Beibele Inthaneteng | Phetolelo ya Lefase le Lefsa
30 “Bjale ke be ke segwa+ keBao e lego ba banyenyane go nna ka matšatši,+Bao botatago bona nka bego ke ganneGo ba bea le dimpša tša mohlape wa ka. 2 Gaešita le matla a diatla tša bona a be a nkhola ka eng?Ba feletšwe ke matla.+ 3 Ga ba na matla ka baka la bohloki le tlala,Ba lomaloma tša tikologong e se nago meetse,+Moo maabane go bego go na le ledimo e bile go šwalalantšwe. 4 Dihlašaneng ba be ba roba mošunkwane o tokago letswai,Gomme modu wa mehlopi e le dijo tša bona. 5 Ba tla rakwa setšhabeng;+Batho ba tla ba kgadimola go etša lehodu. 6 Ba tla dula motheogeng wa meedi ya mafula,Meleteng ya lerole le maswikeng. 7 Ba tla goeletša ba le dihlašaneng;Ba tla pitlagana tlase ga bogopa. 8 Barwa ba yo a hlokago tlhaologanyo+ le barwa ba tlhokaina,Ba otlilwe ba ba ba rakwa nageng. 9 Bjale ke bile ke fetogile kopelo ya bona,+Gomme ke sekwero go bona.+ 10 Ba a ntlhaswa, ba nkatogile;+Le gona ga se ba lesa go ntshwela ka mare sefahlegong.+ 11 Gobane Modimo o hlephišitše lenti la bora bja ka gomme a nkokobetša,Bona ba ntlhephišetša ditomo. 12 Ba eme ka seatleng sa ka sa le letona go etša bana ba kgopo;Ba lokolotše dinao tša ka gore ke sepele,Eupša ba mpeela mapheko a bona a kotsi.+ 13 Ba sentše ditsela tša ka;Ba be ba sa nkhole ka selo ge e se go ntlišetša mathata,+Ba se na le ka mothuši. 14 Ba tla bjalo ka ge eka ba tsena ka lešoba le legolo;Ba pshikologa gare ga ledimo. 15 Ke wetšwe ke tšeo di tšhošago ka tšhoganetšo;Bokgomana bja ka bo rakedišwa bjalo ka ge eka ke ka phefo,Gomme phološo ya ka e fetile bjalo ka leru. 16 Bjale moya wa ka o hwelela ka go nna;+Ke wetšwe ke matšatši a mohlako.+ 17 Bošego marapo a ka+ a lala a fehlega gomme a ba eka a a kgolega,Le bohloko bjo bo nkokonago ga bo fele le gatee.+ 18 Seaparo* sa ka se fetošwa ke matla a magolo;Se ntateditše go etša molala wa seaparo sa ka se setelele. 19 O nkwišeditše letsopeng,Gore ke swane le lerole le melora. 20 Ke llela gore o nthuše, eupša ga o nkarabe;+Ke eme, gore o nkele hloko. 21 O iphetotše yo sehlogo go nna;+O mpontšha bonaba ka matla a feletšego a seatla sa gago. 22 O nkukela phefong, wa dira gore e ntšee;Ke moka wa mpšhatlaganya ka yona. 23 Gobane ke tseba gabotse gore ge ke hwile o tla mpuša,+Wa mpuša le ntlong yeo go kopanago yo mongwe le yo mongwe wa ba phelago. 24 Eupša ga go motho yo a otlollago seatla sa gagwe a lwa le mokgobo feela wa mašope,+Le gona nakong ya ge motho a felelwa ke matla ga go yo a llelago thušo ka baka la dilo tšeo. 25 Ke be ke llela yoo a lebeletšanego le letšatši le boima;+Moya wa ka o be o kwela modiidi bohloko.+ 26 Le ge ke be ke letetše tše botse, fela go be go etla tše mpe;+Ke be ke letetše seetša ka mehla, eupša gwa tla leswiswi. 27 Mala a ka a be a duma gomme a sa homole;Ke be ke lebeletšane le matšatši a mohlako. 28 Ke be ke sepelasepela ke nyamile+ ge go be go se na seetša sa letšatši;Ka ema ka phuthegong, ka llela thušo. 29 Ka ba ngwanabo diphukubje,Le mogwera wa barwedi ba mpšhe.+ 30 Letlalo la ka la swifala+ la ba la khumoga,Marapo a ka a fiša ka baka la go oma. 31 Harepa ya ka ya ba ya ge go lliwa,Gomme naka ya ka ya ba ya lentšu la bao ba llago.
^ Mohlomongwe seaparo se se šupa go letlalo la gagwe.